b'\n_START_ARTICLE_\nGrb Jugoslavije\n_START_SECTION_\nKraljevina Jugoslavija\n_START_PARAGRAPH_\nGrb Kraljevine Jugoslavije (prej imenovane Kraljevina Srbov, Hrvatov in Slovencev) je bil temelj za razvoj grba Srbije. Grafi\xc4\x8dno je bil grb podoben, saj sta bili le dve veliki razliki. Prva razlika je sta bili kraljevi kroni. V kraljevem srbskem grbu je upodobljena dinasti\xc4\x8dna krona Obrenovi\xc4\x87ev, medtem ko je kraljevi jugoslovanski grb prikazoval vladajo\xc4\x8do dinasti\xc4\x8dno krono Karad\xc5\xbeor\xc5\xbeevi\xc4\x87ev.        _NEWLINE_Druga razlika je bila, da je bil \xc5\xa1\xc4\x8dit upodobljen na belem dvoglavem orlu, saj je na prej\xc5\xa1njem srbskem grbu je bil upodobljen le srbski tetragramski kri\xc5\xbe, ki predstavlja srbski narod. Z nastankom Jugoslavije sta se dodala \xc5\xa1e hrva\xc5\xa1ki in slovenski simbol, tako bi naj simboli predstavljali tri uradne jugoslovanske narode. Na grbu so upodobljene tudi tri \xc5\xa1esterokrake zvezde Grofov Celjskih. Kraljevi grb Jugoslavije je bil upodobljen tudi na bankovcu za 10 dinarjev iz leta 1926.\n_START_SECTION_\nSFR Jugoslavija\n_START_PARAGRAPH_\nMed drugo svetovno vojno (1943\xe2\x80\x931945) se je jugoslovanska dr\xc5\xbeava imenovala Demokrati\xc4\x8dna Federativna Jugoslavija (DFJ), leta 1945 pa se je preimenovala v Zvezno Ljudsko Republiko Jugoslavijo (FLR Jugoslavija) in ponovno leta 1963 v Socialisti\xc4\x8dno Federativno Republiko Jugoslavijo (SFR Jugoslavija). ). Grb socialisti\xc4\x8dne Jugoslavije je bil zasnovan leta 1943 in je ostal v uporabi do leta 1963, ko se je dr\xc5\xbeava reformirala in \xc5\xa1e zadnji\xc4\x8d preimenovala. Na njem je bilo pet bakel, obdanih s p\xc5\xa1enico in ki so skupaj gorele v enem plamenu; to je predstavljalo bratstvo in enotnost petih narodov SFR Jugoslavije: Hrvati, Srbi, \xc4\x8crnogorci, Makedonci in Slovenci. Bo\xc5\xa1njaki niso bili predstavljeni kot konstitutivni narod, kljub temu, da so se kot narod pojavljali ob koncu 19. stoletja preko osebnosti, kot je bil Mehmed-beg Kapetanovi\xc4\x87._NEWLINE_V okviru reform iz leta 1963 se je ime dr\xc5\xbeave spremenilo v Socialisti\xc4\x8dno Federativno Republiko Jugoslavijo, njen grb pa je bil preoblikovan tako, da je predstavljal \xc5\xa1est jugoslovanskih zveznih republik (namesto petih narodov). Nov grb je bil kon\xc4\x8dna razli\xc4\x8dica s \xc5\xa1estimi baklami in je bil uradno uporabljen do razpustitve dr\xc5\xbeave leta 1992. Datum na grbu je ostal tudi v novem simbolu.\n_START_SECTION_\nGrbi republik\n_START_PARAGRAPH_\nGrbe jugoslovanskih socialisti\xc4\x8dnih republik je opredelila vsaka od \xc5\xa1estih republik, ki so jih sestavljale. Grbi so se pojavljali kot simbol dr\xc5\xbeavnosti na dokumentih republi\xc5\xa1ke ravni, pri republi\xc5\xa1kih institucijah, na \xc5\xa1olskih diplomah itd. Grbi so vklju\xc4\x8devali stare zgodovinske simbole, kjer so lahko pokazali zgodovinsko zdru\xc5\xbeljivost z novim socialisti\xc4\x8dnim politi\xc4\x8dnim sistemom - npr. hrva\xc5\xa1ki in srbski tradicionalni simbol sredi grbov. Triglav je bil med narodnoosvobodilnim bojem med drugo svetovno vojno priznan kot simbol slovenske osvobodilne fronte. Kjer so bili stari simboli ocenjeni kot neprimerni (tradicionalni kri\xc5\xbe na srbskem grbu, etni\xc4\x8dni ali verski grb za Bosno in Hercegovino, nekdanji tradicionalno monarhisti\xc4\x8dni simbol za \xc4\x8crno goro ali zgodovinski lev za Makedonijo), so se dodali neuradni narodni simboli, npr gora Lov\xc4\x87en za \xc4\x8crno goro ali par dimnikov za Bosno in Hercegovino._NEWLINE_Na vseh grbih republik je bila upodobljena \xc5\xa1e rde\xc4\x8da zvezda, sam grb pa je bil obdan s p\xc5\xa1enico oziroma rastlino, ki je bila pogosta na tistem podro\xc4\x8dju.'